รัฐบาล ยังเน้นย้ำยังคงมาตรการทำงานที่บ้านอยู่ จนกว่าจะมั่นใจว่าไม่มีการแพร่ระบาดเกิดขึ้น
รัฐบาล ยังเน้นย้ำยังคงมาตรการทำงานที่บ้านอยู่ จนกว่าจะมั่นใจว่าไม่มีการแพร่ระบาดเกิดขึ้นน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด19 ว่า  รัฐบาลยังเน้นย้ำยังคงมาตรการทำงานที่บ้านอยู่จนกว่าจะมั่นใจว่าไม่มีการแพร่ระบาดเกิดขึ้น ขณะที่ นายกรัฐมนตรี สั่งการให้ส่วนราชการรายงานผลการทำงานที่บ้านและการทำงานเหลื่อมเวลาให้ทราบ ส่วนมาตรการผ่อนปรน ระยะที่ 1 วันที่ 8 - 12 พฤษภาคม 2563 จะมีการรับฟังความคิดเห็นจากภาคส่วนต่างๆ ก่อนที่จะยกร่างมาตรการผ่อนปรน วันที่ 13 พฤษภาคม 2563 ว่าจะมีกิจการประเภทใดได้รับการผ่อนปรนเพิ่มเติม เพื่อเสนอความเห็นที่ประชุมใหญ่ ศบค. และจะเริ่มต้นมาตรการผ่อนปรน ระยะที่ 2 ต่อไปใน วันที่ 17 พฤษภาคม 2563สำหรับรถไฟฟ้า BTS ได้แจ้งให้ดำเนินการตามมาตรการของกระทรวงสาธารณสุขแล้ว เพื่อไม่ให้เกิดความแออัดของประชาชน หลังมีประชาชนไปใช้บริการจำนวนมากไม่เว้นระยะห่างตามมาตรการ  ส่วนการเดินทางกลับจากต่างประเทศของคนไทยที่ตกค้าง จะพิจารณาจากกลุ่มเปราะบาง เช่น ตกค้างสนามบิน วีซ่าหมดอายุ และกลุ่มด่วนมาก ได้แก่ พระสงฆ์ นักศึกษา และคนว่างงาน การยืนยันการเดินทางเข้าประเทศจะต้องดำเนินการตามมาตรการและขั้นตอนที่กระทรวงสาธารณสุข กำหนด นอกจากนี้ จะมีการพิจารณาทบทวนและปรับประเทศกลุ่มเสี่ยงให้สอดคล้องกับสถานการณ์การแพร่ระบาดของโรคโควิด-19 ในปัจจุบัน รวมถึงการพัฒนาวัคซีนรวมกันต่อไป